BJC โชว์กำไร Q1 พุ่ง 23% ทะลุ 1.2 พันลบ. รับรายได้เพิ่ม
BJC โชว์กำไรไตรมาส 1/65 พุ่ง 23% แตะ 1.25 พันลบ. จากปีก่อนกำไร 1.01 พันลบ. รับรายได้เพิ่มขึ้น หลังยอดขายรวมและรายได้ค่าบริการเพิ่ม
BJC โชว์กำไรไตรมาส 1/65 พุ่ง 23% แตะ 1.25 พันลบ. จากปีก่อนกำไร 1.01 พันลบ. รับรายได้เพิ่มขึ้น หลังยอดขายรวมและรายได้ค่าบริการเพิ่ม
10 พ.ค. 2565

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้
 
โดยบริษัทฯ มีรายได้รวมในไตรมาส 1/2565 อยู่ที่ 39,424 ล้านบาท เพิ่มขึ้น 3,808 ล้านบาท หรือคิดเป็นร้อยละ 10.7 เมื่อเปรียบเทียบกับไตรมาสเดียวกันของปีก่อน รายได้รวมเพิ่มขึ้นมีสาเหตุหลักจากยอดขายรวมและรายได้ค่าบริการที่เพิ่มขึ้น อยู่ที่ 36,232 ล้านบาท เพิ่มขึ้น 3,712 ล้านบาท หรือคิดเป็นร้อยละ 11.4 เมื่อเปรียบเทียบกับไตรมาสเดียวกันของปีก่อน โดยเป็นการเพิ่มขึ้นของยอดขายในทุกกลุ่มธุรกิจ
ขณะเดียวกันรายได้อื่นอยู่ที่ 3,192 ล้านบาท เพิ่มขึ้น 155 ล้านบาท หรือคิดเป็นร้อยละ 5.1 เมื่อเปรียบเทียบกับไตรมาสเดียวกันของปีก่อน สาเหตุหลักเกิดจากรายได้อื่นที่เพิ่มขึ้นจากกลุ่มธุรกิจค้าปลีกสมัยใหม่ จากการฟื้นตัวอย่างต่อเนื่องส่งผลให้การให้ส่วนลดค่าเช่าลดลง ในขณะที่อัตราการเช่ายังคงต่ำกว่าจากไตรมาสเดียวกันของปีก่อนเล็กน้อย